open-index/open-wikipedia-markdown huggingface dataset:
Tom Naudé

*Vir die artikel oor die NG predikant ds. J.F. Naudé, sien Jozua Francois Naudé*

**Jozua François (Tom) Naudé** (1889–1969) was van 1967 tot 1968 waarnemende Staatspresident van Suid-Afrika.

Naudé was baie jare 'n Nasionale Party-politikus en het van 1950 tot 1954 gedien as Minister van Pos- en Telegraafwese, van 1954 tot 1956 as Minister van Gesondheid en van 1956 tot 1961 as  Minister van Finansies.  Hy is toe gekies as President van die Senaat, en in terme van die republikeinse grondwet sou hy *ex officio* as staatspresident moes dien wanneer die pos vakant was. Hy moes die rol onverwags vul toe dr. Eben Dönges, wat gekies is om C.R. Swart as staatspresident op te volg in 1967 'n beroerte gehad het wat hom in 'n koma gelaat het voor hy ingehuldig kon word. Naudé was tien maande lank waarnemende staatspresident tot Dönges gesterf en Jim Fouché in sy plek ingehuldig is.

## Biografie 
[duimnael|links|300px|Die Suid-Afrikaanse kabinet in 1958. Voor: dr. [Eben Dönges, Paul Sauer, dr. Hendrik Verwoerd, dr. E.G. Jansen, adv. C.R. Swart, adv. Eric Louw. Agter: J.J. Serfontein, M.D.C. de Wet, dr. A.J.R. van Rhijn, sen. Jan de Klerk, Ben Schoeman, P.K. le Roux, adv. F.C. Erasmus en Tom Naudé.]]

Tom Naudé is op 15 April 1889 in Middelburg in die Oos-Kaap gebore. Hy het ook op Middelburg skoolgegaan waar hulle in 'n dubbelverdieping in Van der Waltstraat gewoon het.

Hy vestig hom in 1910 as prokureur op Pietersburg. Sy protes teen Suid-Afrika se deelname aan die Eerste Wêreldoorlog lei daartoe dat hy vir drie maande in die Booysens Interneringskamp moes deurbring.

Van 1915 tot 1920 was hy stadsraadslid. Hy word daarna op 30-jarige ouderdom verkies tot Volksraadslíd vir Pietersburg en verteenwoordig die kiesafdeling vir 41 jaar. In die Parlement het hy feitlik elke denkbare pos beklee. Hy was hoofsweep, minister, Speaker, President van die Senaat en met die siekte van dr Dönges, waarnemende Staatspresident.

Gedurende sy ampstermyn as Minister van Pos- en Telegraafwese en ook as oud-Middelburger is hy gevra om die hoeksteen by die bou van die nuwe stadsaal in 1951 te lê.

Met die uitbreek van die Tweede Wêreldoorlog het hy saam met genl. Hertzog oor die vloer van die Volksraad na die Nasionale Party van dr. D F Malan gestap.

Na die moord op dr. Verwoerd het hy 'n spesiale gebed vir die Senaat geskryf.

Hy is op 31 Mei 1969 in Kaapstad oorlede.

## Eerbetoon 
By die Primêre Skool Karel Theron word die Tom Naudé-toekennings jaarliks aan die beste presteerders in St. 5 gemaak.

Die Hoër Tegniese Skool Tom Naudé in Polokwane (voorheen Pietersburg) is na hom vernoem.

## Verwysings
SSV Reutlingen 05

**SSV Reutlingen 05** is 'n Duitse sportklub uit Reutlingen in Baden-Württemberg. Die klub is veral bekend vir sy sokkerafdeling, maar is ook aktief in boks, tennis, swem, tafeltennis en sport vir gestremdes.

Die klub is op 9 Mei 1905 gestig as *FC Arminia Reutlingen 1905* en verander in 1910 sy naam na *SV Reutlingen 1905*. In 1938 smelt die klub met *1. Schwimmverein 1911* saam en word so *SSV Reutlingen 05*.

In 1954/55 het die klub deelgeneem an die uitspeelwedstryde om die Duitse kampioenskap. In 1964/65 was die klub tweede in die Regionalliga Suid na FC Beiere München en kon deelneem aan die uitspeelwedstryde om promosie na die Bundesliga, maar was onsuksesvol.

## Onlangse ligaposisionering 
## Eksterne skakels 
* Amptelike klubblad
* Abseits Guide to German Soccer
Goewerneur-generaal van Suid-Afrika

[duimnael|Die [Tuynhuys, destydse setel van die goewerneur-generaal in Kaapstad]]

Die **Goewerneur-generaal van die Unie van Suid-Afrika** (Engels: *Governor-general of the Union of South Africa*, Nederlands: *Gouverneur-generaal van de Unie van Zuid-Afrika*) was die verteenwoordiger van die Britse Kroon in Suid-Afrika tussen 31 Mei 1910 en 31 Mei 1961. Die Unie van Suid-Afrika was 'n Gemenebes Koninkryk (Engels: *Commonwealth Realm*) waarin Koningin Elizabeth II die titel "Koningin van Suid-Afrika" gehad het al het sy die land nooit in die hoedanigheid besoek nie.

Sommige van die draers van die pos was lede van die Britse Koninklike Familie insluitend Prins Arthur van Connaught, tussen 1920 en 1923, en die Graaf van Athlone, wat tussen 1923 en 1930 gedien het voor hy die Goewerneur-generaal van Kanada geword het. Soos in ander Dominions, sou dit verander met slegs Suid-Afrikaanse burgers wat die amp in latere jare gedra het. In daardie jare was die ampsdraers natuurlik almal blankes.

## Republikeinse strewe 
Die Nasionale Party met sy hoofsaaklik Afrikanerbasis, wat in 1948 aan bewind gekom het, was uitgesproke republikeins en het Suid-Afrika se volgehoue bande met die Kroon as 'n oorblyfsel van Britse imperialisme beskou. Onder die Nasionale Party is die amp van goewerneur-generaal beklee deur afgetrede regeringsministers, wat geweier het om die tradisionele, "koloniale" Windsor-uniform te dra wat uit 'n blou militêre baadjie en 'n geveerde hoed bestaan het. In 1957 het God Save the Queen opgehou om gelyke status met Die Stem van Suid-Afrika as nasionale volkslied te hê, en het die Britse Union Jack op soortgelyke wyse gelyke status met die Suid-Afrikaanse vlag verloor.

In 1960 het die Eerste Minister van Suid-Afrika, Hendrik Verwoerd 'n referendum oor die republikeinse saak onder wit kiesers gehou. Besware is gemaak teen die vermindering van die stemouderdom na 18 en die insluiting van wit kiesers in Suidwes-Afrika, maar op 5 Oktober 1960 was 52% van die stemme ten gunste van die vraag: 'Steun u 'n republiek vir die Unie?'.

Charles Robberts Swart, die laaste goewerneur-generaal, het die offisier wat die regeringsadministreer (?) geword in April 1961 onder 'n tussentydse maatreël voor hy ingesweer is as die eerste Staatspresident van die Republiek van Suid-Afrika op 31 Mei daardie jaar.

## Lys van goewerneurs-generaal van die Unie van Suid-Afrika (1910–1961) 
## Vlae 

Lêer:Flag of the Governor-General of South Africa (1910–1931).svg|Vlag van die Goewerneur-generaal van Suid-Afrika (1910–1931)
Lêer:Flag of the Governor-General of South Africa (1931–1952).svg|Vlag van die Goewerneur-generaal van Suid-Afrika (1931–1953)
Lêer:Flag of the Governor-General of South Africa (1953-1961).svg|Vlag van die Goewerneur-generaal van Suid-Afrika (1953–1961)

## Sien ook 
* Adjunkpresident van Suid-Afrika
* Eerste Minister van Suid-Afrika
* President van Suid-Afrika
* Speaker van die Nasionale Vergadering
* Staatspresident van Suid-Afrika
* Lys van Suid-Afrikaanse staatshoofde
Orangia Unie

Die **Orangia Unie** was 'n politieke party in die  Oranjerivierkolonie wat in Julie 1905 gestig is. Met die skep van die Unie van Suid-Afrika in Mei 1910 het dit saamgesmelt met die Afrikanerbond en Het Volk, die dominante politieke partye van onderskeidelik die Kaapkolonie en die Transvaal om die pan-uniale Suid-Afrikaanse Party te vorm.

'n Kongres om Boere se besware in die kolonie te bespreek is op 1 Desember 1904 op Brandfort gehou. Dit het gelei tot die stigting van die party in Julie die jaar daarna.

Met selfregering onder die bewind van die Orangia Unie het die kolonie die Nederlandse taal weer erken en vanaf 1907 word die kolonie ook met sy Nederlandse naam, die Oranje Rivier Colonie, genoem. In 1908 is 'n onderwys goedgekeur wat Engels en Nederlands op gelyke voet in skole geplaas het - huistaal is tot as onderrigtaal tot Standerd 4 gebruik en daarna is Engelse en Nederlandse in eweredige verhouding gebruik. 

In 1909 het die Oranjerivierkolonie deelgeneem aan wat die Nasionale Konvensie waar die kolonies van Oranjerivier, Natal, Transvaal en die Kaap (met verteenwoordiging uit Rhodesië) samesprekings gevoer het oor 'n moontlike federasie of unie. By die konvensie het Herzog dit duidelik gemaak dat hy 'n unie slegs sou ondersteun as die grondwet sekuriteit vir Nederlands sowel as Engels sou bied. Hy is in die standpunt ondersteun deur Orangia Unie kollegas en van die ander Afrikaner afgevaardigdes. Die gesprekke het uiteindelik gelei tot die aanvaarding van die Suid-Afrika-wet (1909) deur die Britse Parlement, wat die weg gebaan het vir die totstandkoming op 31 Mei 1910 van die Unie van Suid-Afrika.

## Verwysings
1. FC Maagdenburg

[duimnael|Die *Ernst Grube*-stadion in [Maagdenburg, tot Desember 2006 die tuisveld van 1. FC Maagdenburg]]

**1. FC Maagdenburg** is 'n Duitse sokkerklub uit Maagdenburg, die hoofstad van die deelstaat Sakse-Anhalt.

In die Duitse Demokratiese Republiek was Maagdenburg drie keer kampioen in die jare sewentig en het sewe keer die beker gewen. Die absolute hoogtepunt was natuurlik die wen van die Europese beker II in 1974 teen AC Milan in De Kuip. 1. FC Maagdenburg is die enigste span uit die voormalige DDR wat 'n Europese beker kon wen.

## Geskiedenis 
Op 15 Junie 1896 is *Magdeburger FC Victoria 1896* opgerig. Die klub het voor die Tweede Wêreldoorlog in een van die 16 Gauligas gespeel, destyds die hoogste liga. Na die oorlog is alle klubs in Duitsland opgehef. FC Victoria is nie weer herstig nie, maar in Maagdenburg is verskillende klein klubs opgerig. Hierdie klubs het in 1952 saamgesmelt as *Motor Mitte*, wat in 1957 herdoop is tot *SC Aufbau Maagdenburg* . Op 22 Desember 1965 het die sokkerafdeling onafhanklik geword as *1. FC Maagdenburg*.

1974 was die klub se beste jaar. Behalwe die wen van die Europese beker, het die klub ook die Oos-Duitse nasionale titel gewen en verder 4 spelers vir die nasionale span gelewer vir die 1974 Sokkerwêreldbeker.

Die klub se tuisveld is sedert Desember 2006 die Maagdenburgstadion. Voorheen het die klub sy tuiswedstryde in die *Ernst Grube*-stadion gespeel.

## Erelys 
* ** Oos-Duitse kampioen**
** 1971/72, 1973/74, 1974/75
* **FDGB-Pokal**
** 1964, 1965, 1969, 1973, 1978, 1979, 1983
* **Europese beker II**
** 1974

## Onlangse ligaposisionering 
## Eksterne skakels 
* Amptelike klubblad
* Abseits Guide to German Soccer
Zastron

**Zastron** is 'n dorp in die Vrystaat en geleë langs Aasvoëlberg tussen die Caledon- en die Oranjerivier.

## Geskiedenis 
[duimnael|links|upright|Mev. pres. [Jan Brand, gebore Johanna Zastron, na wie die dorp genoem is.]]
Die gebied is oorspronklik bewoon deur nomadiese San en is later deur die Basoetostam en Voortrekkers verower. Oorspronklik was dit deel van Basoetoland, maar is omstreeks 1886 deur die Vrystaat verower.

Die dorp met sy pragtige natuurskoon is op 'n gedeelte van die plaas Verliesfontein, distrik Rouxville, in die verowerde grondgebied, uitgelê. In 1876 is die gedeelte waar die dorp nou staan, in erwe afgemeet. Die eggenote van president Brand, Johanna Sibella Brand (gebore Zastron), is genader met die versoek om haar toestemming dat die dorp haar nooiensvan Zastron as naam sal dra, waartoe sy ingewillig het. Op 2 Oktober 1890 is 'n kerk voltooi en die gemeente is eers uiteindelik op 29 November 1893 gestig. Die plaaslike Gereformeerde kerk het op 16 April 1916 aan die beurt gekom, maar moes in 2004 ontbind nadat die gemeente te klein geword het om selfstandig voort te bestaan.

## Sien ook 
* Gereformeerde kerk Zastron
* NG gemeente Zastron
* Lys van dorpe in Suid-Afrika

## Bronne 
* Olivier, ds. P.L. (samesteller), *Ons gemeentelike feesalbum*. Kaapstad en Pretoria: N.G. Kerk-uitgewers, 1952.
* Raper, P.E., *Dictionary of South African Place Names*, Lowry Publishers, Johannesburg, 1987.

## Verwysings
VfL Osnabrück

**VfL Osnabrück** is 'n Duitse sokkerklub uit die stad Osnabrück in die deelstaat Neder-Sakse. Die klub is in 1899 gestig as *FC Osnabrück*.

Na die hervorming van Duitse sokker tydens die Derde Ryk speel die klub in die Gauliga Neder-Sakse en word die kampioen in 1938 en 1939. Hierdeur kon die klub meeding in die eindronde om die Duitse nasionale titel, maar is beide kere vroeg uitgeskakel.

Na die Tweede Wêreldoorlog is die klub heropgerig as *1. FSV Osnabrück*, maar in 1946 neem die klub weer sy ou naam aan.

Na die oprigting van die Bundesliga in 1963 word die klub in die Regionalliga Noord ingedeel. Vanaf 1969 speel die klub 5 keer in die eindronde om promosie na die Bundesliga, maar faal elke keer.

Die klub se tuisveld is die *OSNAtel-Arena*, wat voorheen bekend gestaan het as die *Piepenbrockstadion an der Bremer Brücke*.

## Onlangse ligaposisionering 
## Eksterne skakels 
* Amptelike klubblad
* Abseits Guide to German Soccer
Kategorie 5 kabel

duimnael|200px|Cat5 / Cat5e verbindingskoord

**Kategorie 5 kabel**, (ook: **Cat5** / **Cat5e**), is 'n gedraaide draadpaarkabel wat ontwerp is om 'n hoë mate van integriteit in elektriese seine te verseker.  Baie sulke kabels is onafgeskerm, maar kan ook soms met 'n afskermingskede voorsien word.  Die Kategorie 5-spesifikasie is vervang met die **Kategorie 5e** spesifikasie.  Hierdie soort kabel word dikwels gebruik in kabels vir rekenaarnetwerke soos Ethernet en word ook gebruik om baie ander seine te dra soos vir basiese telefoniese dienste.

## Gebruik en bedradingsmetodes 
|-----
|

|}
### Kategorie 5 (Cat5) 
Die oorspronklike spesifikasie vir kategorie 5 cable was in ANSI/TIA/EIA-568-A gespesifiseer, met klassifikaasie in TSB-95.  Hierdie dokumente spesifiseer die dienslewering-karakteristieke en toets-benodighede vir frekwensies tot **100 MHz**.  

Kategrie 5 kabels sluit vier gedraaide draadpare in 'n enkele kabelomhulsel in. 

Sien ook:
*Gedraaide draadpaar (*UTP*, *STP*)
*Kategorie 6 kabel vir spoed tot 1000Mbps/1Gbps (1000T-base)

## Eksterne skakels 
*Cable your own house  - written in 1999 and does have some out of date information.
*Wiring up Cat 5
*Ethernet pinout guide
*Structured cabling instructions
*How to create your own Ethernet Cables
*Wiring telephones over structured cabling
Henryk Iwański

**Henryk Iwański** (1902-1978), kodenaam *Bystry*, was 'n lid van die Poolse versettingsbeweging tydens die Tweede Wêreldoorlog. Hy is ook bekend as die leier van een Armia Krajowa se heldhaftigste sendings ter ondersteuning van die Warskou Ghetto Opstand. 

Voor die Tweede Wêreldoorlog het Iwański die rang van kaptein in die Poolse leër bereik. Hy het 'n sleutelrol gespeel in die vorming van die Joodse Gevegsorganisasie kort na die inval van Pole deur Nazi-Duitsland en die begin van die Sjoa. Saam met die res van sy familie het Iwański homself toegewy aan die ondersteuning van die Jode, veral in medewerking met die Poolse versetting (Armia Krajowa). Hy was ook een van die AK-lede wat in direkte kontak met die Jode was: hy het hulle voorsien van wapens, ammunisie en gebruiksaanwysings wat deur die riole  of saam met kratte wat lym en sement na die ghetto gebring het gesmokkel is.

Van die begin van die Warskou Ghetto Opstand het die AK volgehoue kontak met die Joodse vegters gehad en hulle probeer ondersteun deur hulle van voorraad te voorsien en ondersteunende aanvalle teen die Duitsers te loots. Na een van die bevelvoerders van 'n Joodse gevegseenheid, Dawid Apfelbaum, 'n boodskap aan die AK gestuur het om die Pole in te lig dat hy gewond was en vooraad en ammunisie benodig, het Iwański 'n eenheid van die AK geneem, die Państwowy Korpus Bezpieczeństwa, (die sekuriteitskorps) en hulle deur 'n tonnel na die ghetto gelei sodat hulle die Joodse vegters direk kon ondersteun. Hulle het ook ammunisie en ander voorraad saam met hulle geneem. Die eenheid het uit 18 lede bestaan, waaronder sy Henryk Iwański se broer, Wacław, en Henryk se seun, Roman. Hulle het die ghetto op 27 April, 1943, vegtend binnegetreë en het meteen by 'n geveg teen die Duitsers op Muranowski Plein aangesluit, saam met die oorblywede lede van die ŻZW. Wacław het in dié geveg gesterf, Henryk was swaargewond en Roman noodlottig gewond. Een van Henryk se ander seuns, Zbigniew, het op Karmelicka Straat in die ghetto geveg en gesterg op 3 Mei, 1943, terwyl hy besig was om 'n groep Jode uit die ghetto te lei. 'n Gewonde Henryk Iwański was later uit die ghetto geneem, onder leiding van 'n groep Poolse en Joodse vegters. Tussen hulle was Ber Mark, wat later 'n boek oor die Warskou Ghetto Opstand sou skryf. Iwański het nietemin ten minste nog een maal na die ghetto teruggekeer en saam met hom nog ammunisie en voorraad gebring.

Iwański is na die oorlog geëer met 'n medalje van die "Geregtiges onder die nasies": 'n toekenning deur die Staat van Israel wat gegee was aan nie-Jode wat hulle eie lewe gewaag het om Jode te beskerm tydens die Sjoa.

## Verwysings
1. FC Saarbrücken

[duimnael|Die oorkantse pawiljoen en D-blok, Ludwigsparkstadion, [Saarbrücken]]

**1. FC Saarbrücken** is 'n Duitse sokkerklub uit Saarbrücken, hoofstad van die deelstaat Saarland.

Die klub is op 18 April 1903 in die buurt *Malstatt* in Saarbrücken as die sokkerafdeling van die sportklub *TV 1876 Malstatt* opgerig. Die sokkerafdeling het in 1907 onafhanklik geraak as *FV Malstatt-Burbach* en is in 1909 herdoop na *FV Saarbrücken.* Tussen 1943 en 1945 het die klub saam met *SC 07 Altenkessel* gespeel as *Kriegsspielgemeinschaft Saarbrücken*. Na die Tweede Wêreldoorlog is die klub op 25 November 1945 herstig as 1. FC Saarbrücken.

In 1935 het die klub gepromoveer na die Gauliga Suidwes, een van die toenmalige 16 hoogste klasse. Tydens die oorlog het die klub 2 keer kampioen geword en aan die eindronde om die Duitse titel deelgeneem. In 1943 haal die klub die eindstryd, maar verloor teen Dresdner SC.

Na die Tweede Wêreldoorlog het die klub in die Oberliga Suidwes meegeding, maar na 3 seisoene is alle klubs uit Saarland onttrek om in 'n onafhanklike Saarlandse liga mee te ding. Dit was deel van Frankryk se planne om Saarland onafhanklik van Duitsland te kry. Die klub was egter te sterk vir die hoogste Saarliga en het 'n versoek ingedien om in die Franse 2de liga te mag meeding. Die versoek het die Franse gepas, maar teen hulle verwagtinge in wen Saarbrücken toe die liga met 'n 6-punte voorsprong op Girondins de Bordeaux. Die Franse wou nie die klub toelaat om na Frankryk se eerste liga te promoveer nie en die klub moes voortaan weer in die Saarlandse kompetisies deelneem.

Vanaf die 1951/52-seisoen het die klubs uit Saarland teruggekeer na die Duitse kompetisies. Saarbrücken het in die uitspeelwedstryde om die Duitse kampioenskap weer die eindstryd gehaal, maar verloor teen VfB Stuttgart. In 1955/56 kon die klub as verteenwoordiger van die Saarse sokkerbond deelneem aan die heel eerste Europese beker I, maar het in die eerste ronde teen AC Milaan verloor.

In 1963 was die klub een van die 16 deelnemers aan die eerste Bundesliga-seisoen. Die keuse van Saarbrücken was egter kontroversieel omdat die klub nie noodwendig op daardie stadium die sterkste in sy streek was nie.

Die klub speel tans in die Oberliga Suidwes.

## Onlangse ligaposisionering 
## Eksterne skakels 
* Amptelike klubblad
* Abseits Guide to German Soccer
Boeddhas van Bamiyan

Die **Boeddhas van Bamiyan** (Pasjtoe: د بودا بتان په باميانو کې *De Buda butan pe bamiyano ke*, Persies: تندیس‌های بودا در باميان *tandis-ha-ye buda dar bamiyaan*) was twee reusagtige Boeddha-standbeelde, wat in 'n rotswand van die Bamiyanvallei, sowat 2&nbsp;500 meter bo seevlak en 230 kilometer noordwes van Kabul, in die gelyknamige provinsie van Sentraal-Afghanistan gesny is. Die standbeelde het tussen die 4de en 6de eeu van ons tydrekening ontstaan en is in die klassieke Grieks-Boeddhistiese styl uitgevoer.

Voor die Islamitiese verowering het Bamiyan met 'n hoogs ontwikkelde beskawing gepronk en was onder meer die setel van 'n Boeddhistiese klooster. 'n Groot antal Boeddha-standbeelde is in die rotswande naby die stad Bamiyan gesny, waarvan die twee grootstes onderskeidelik 55 en 37 meter hoog was. Hulle was 'n besondere kenmerk van die omgewing en is deur die UNESCO as wêrelderfenisgebiede gelys.

Die standbeelde is in 2001 deur die fanatieke Islamitiese Taliban-beweging verniel. Onder andere het Japan, Switserland en die UNESCO hulle vir die heropbou van die standbeelde uitgespreek.
Unified Modeling Language

## Unified Modeling Language 
UML is 'n afkorting vir Unified Modeling Language. Dit is 'n modelmatige taal wat deur Grady Booch, James Rumbaugh en Ivar Jacobson ontwerp was, om objek-georiënteerde analises en ontwerpe vir 'n informasiesisteem te kan maak. Vanaf 1997 bestaan daar 'n standaard vir UML. Kenmerkend is dat UML modelle 'n grafiese weergawe is van bepaalde aspekte van die informasiesisteem.

## Algemeen 
Dat die taal as standaard breed aanvaar word, is te sien aan die feit dat dit in die jare negentig van die twintigste eeu daar 'n UML-konsortium was, opgerig met as deelnemers o.a. die volgende bekende organisasies: DEC, Microsoft, Oracle, HP en Texas Instruments. Die konsortium is die Object Management Group (OMG) en het die standaard vir UML vasgelê.

Met UML kan mens onder meer beskrywinge maak van statistiese verskynsels, ook kan 'n mens dinamiese prosesse beskryf. Dit dien veral as 'n veelsydige instrument wat in verskillende fases van die sisteembou toegepas kan word. Een van die kragtige aspekte van UML is dat, op 'n relatiewe eenvoudige manier, meta-beskrywinge gemaak kan word.

Teenstrydig oor wat daarvan gedink word, is UML self geen metode nie, maar 'n notasiewyse wat by verkillende metodes gebruik kan word. 'n Metode wat gebruik maak van UML is die RUP (Rational Unified Proces).

Object Constraint Language (OCL) is 'n tekstuele taal waarmee in UML, diverse randvoorwaardes, toestande en beperkinge aangedui kan word.
Gasreus

’n **Gasreus** is ’n reuseplaneet wat hoofsaaklik uit waterstof en helium bestaan. Gasreuse word soms **mislukte sterre** genoem, want hulle bevat dieselfde basiese elemente as ’n ster. Jupiter en Saturnus is die Sonnestelsel se gasreuse. Die term was oorspronklik sinoniem met "reuseplaneet", maar in die 1990's is ontdek Uranus en Neptunus is eintlik ’n aparte soort reuseplaneet, omdat hulle hoofsaaklik uit swaarder vlugtige stowwe bestaan (wat as "yse" bekend is). Om dié rede word Uranus en Neptunus nou dikwels geklassifiseer in ’n aparte kategorie, ysreuse.

## Eienskappe
Jupiter en Saturnus bestaan hoofsaaklik uit waterstof en helium, met swaarder elemente wat tussen 3 en 13 persent van die massa uitmaak. Hulle buitenste laag is vermoedelik molekulêre waterstof, omring deur ’n laag vloeibare metaliese waterstof; hulle het dalk ook ’n kern van gesmelte rots. Die buitenste deel van hulle waterstofatmosfeer word gekenmerk deur baie lae sigbare wolke wat hoofsaaklik uit water en ammoniak bestaan. Die laag metaliese waterstof maak die grootste deel van die planete uit en word "metalies" genoem omdat die baie hoë druk waterstof in ’n elektriese geleier omskep. 

Die gasreuse se kern bestaan vermoedelik uit swaarder elemente teen so ’n hoë temperatuur (20&nbsp;000&nbsp;K) en druk dat hulle eienskappe nie goed verstaan word nie. Een skool dink dit lê in die vorming, terwyl ’n ander dink dit lê in die fisiese eienskappe van die binnekant. ’n Deel van die debat gaan oor of "bruindwerge" per definisie die een of ander tyd in hulle geskiedenis kernfusie moes ondergaan het.

## Sien ook
* Ysreuse
* Reuseplanete

## Verwysings 
## Skakels
Warskou-opstand

:''Hierdie artikel is oor die 1944-opstand in Warskou. Vir ander opstandings met 'n soortgelyke naam, sien Warskou-opstand (dubbelsinnig).''

duimnael|links|'n Na-oorlogse herdenking, voor die koeël-belaaide Bank van Pole. Die monument is 'n *Kotwica* ("Anker") gevorm uit die letters "P" en "W" vir *Polska walcząca* — "Pole veg"), die embleem van die Poolse versetting.
duimnael|links|Gedenkplaat vir die slagoffers van die Warskou-opstand.
[duimnael|links|200px|Inligting oor die opstand in [Kaapstad se Holocaust-sentrum.]]
Die **Warskou-opstand** (Pools: *powstanie warszawskie*) was 'n gewapende stryd deur Poolse Tuisleër *(Armia Krajowa)* tydens die Tweede Wêreldoorlog om Warskou van Duitse besetting en Nazi-bewind te bevry. Dit het op 1 Augustus, 1944, begin as deel van 'n landwye opstand, Operasie Storm. Die Poolse troepe het die Duits-geleide magte tot 2 Oktober teengestaan, 'n totaal van 63 dae. Ongeveer 9&nbsp;000 soldate is gewond en 18&nbsp;000 het gesterf; oor die 250&nbsp;000 burgers het gesterf, meestal in massa-teregstellings deur die Duitse troepe. 17&nbsp;000 Duitse soldate het gesterf en 9&nbsp;000 is gewond. Tydens die stedelike geveg en ook na die tyd, toe Duitse troepe op Adolf Hitler se bevel die stad stelselmatig blok vir blok begin afbrand het, is 'n beraamde 85% van die stad verwoes.

Die Opstand het op 'n belangrike tydstip in die oorlog begin, net toe die Sowjetleër Warskou genader het. Die Sowjetleër het 'n punt binne 'n paar honderd meter oor die Vistula-rivier op 16 September bereik, maar het nie verder beweeg tydens die Opstand nie, wat gelei het tot beskuldigings dat Joseph Stalin nie wou hê dat die Opstand suksesvol moes wees nie.

Daar is geen bewyse dat die *Armia Krajowa* hulle stryd met die Sowjetleër gekoördineer het nie. Volgens sommige Russiese outobiografieë (soos byvoorbeeld dié deur Konstantin Rokossofski, wat die Warskou bevryding gelei het) het die AK die stad probeer bevry voor (en sonder) die Sowjetleër.

## Verwysings
Ordnungspolizei

duimnael|280px|Die vlag van die Ordnungspolizei
duimnael|280px|Offisiere van die Ordnungspolizei

Die **Ordnungspolizei (OrPo)** was die naam van die gewone Duitse polisiemag wat in Nazi-Duitsland werksaam was tussen die jare 1936 en 1945. Daar was ook na hulle verwys as die *Grüne Polizei* (groen polisie) omdat hulle uniforms groen was.

## Geskiedenis 
Die woord *Ordnungspolizei* beteken "orde polisie" en het verwys na die polisie eenhede wat deur 'n wetgewing van die Duitse Binnelandse Ministerie gestig is in die somer van 1936. Die wetgewing het beveel dat alle gewone Duitse polisiemagte by die SS moet aansluit, wat beteken dat die SS alle plaaslike, staatlike en nasionale wetuitvoerende agentskappe sou beheer.

Die polisie is opgedeel in die Ordnungspolizei (*Orpo* of gewone polisie) en die Sicherheitspolizei (*Sipo* of sekuriteitspolisie). Die Orpo het die pligte van die gewone wetuitvoerende polisiemagte aangeneem, terwyl die Sipo bestaan het uit die geheime staatspolisie *Geheime Staatspolizei* (of *Gestapo*) en die kriminele ondersoekspolisie *Kriminalpolizei* (of *Kripo*). Die *Gestapo* was 'n korps van professionele speurders wat betrokke was in politiese polisiepligte en die *Kriminalpolizei* het teen misdaad geveg. In September 1939 het die Sipo by die *SS-Sicherheitsdienst* (of *SD*)  aangesluit tot die Reichsekuriteitshoofampt (*Reichssicherheitshauptamt* of *RSHA*). Die RSHA simboliseer die nou verbinding tussen die SS (party organisasie) en die polisie (staatsorganisasie).

## Range en kentekens 
## Bron 
* *Flags of the Third Reich*, Brian L. Davis & Malcolm McGregor,
Ferdinand von Sammern-Frankenegg

**Ferdinand von Sammern-Frankenegg** (17 Maart 1897 – 20 September 1943) was 'n Oberführer (senior kolonel) van die SS en die SS- en polisiebevelvoerder van die Warskou-gebied. Hy was in beheer van die eerste mislukte aanval op die Warskou Ghetto op 19 April 1943.

Na die mislukte aanval was Von Sammern-Frankenegg vervang deur Jürgen Stroop; hy is deur 'n krygsraad verhoor en daarvan skuldig bevind dat hy "Jode verdedig het". Hy was daarna na Kroasië verplaas, waar hy oorlede is in 'n partisaanse hinderlaag naby die stad Banja Luka.

## Bronne 
* Ferdinand von Sammern-Frankenegg by die *Jewish Virtual Library*.
Palácio da Alvorada

duimnael|400px|Die suidfasade van die **Alvorada**, die swembad, wat die argitektuur reflekteer, en die beeldhouer Cheschiatti se bronsstandbeeld

Die **Palácio da Alvorada** (Portugees: *Paleis van die Dagbreek*) is die ampswoning van die Staatspresident van Brasilië. Net soos die res van Brasília, die hoofstad van dié Suid-Amerikaanse land, is die paleis deur die befaamde Brasiliaanse argitek Oscar Niemeyer ontwerp en in 1958 ingewy.

Die paleis het vinnig 'n simbool vir die moderne beweging van Brasilië se argitektuur geword wat die tegnologiese en kulturele vooruitgang van die land versinnebeeld. Sy elegante pilare simboliseer nou die nuwe hoofstad en verskyn ook in die vlag en seël van Brasília.

Die paleis lê in die SHTN Asa Norte-buurt van Brasília, sowat vier kilometer van die Praça dos Três Poderes af. Die naam van die paleis is afgelei van 'n aanhaling van die vroeëre Staatspresident Juscelino Kubitschek:

## Argitektuur 
duimnael|Muur van goud in die ingangsaal
duimnael|Die paleis se suidfasade weerkaats in water
duimnael|Die staatskamer

Die paleis, wat as een van die eerste geboue in die nuwe hoofstad opgerig is, lê op 'n skiereiland aan die rand van die kunsmatige Paranoámeer.

Net soos talle groot bouwerke in die geskiedenis van die argitektuur word ook Niemeyer se ontwerp deur die grondbeginsels van eenvoudigheid en moderniteit gekenmerk. Die beskouer kry die indruk van 'n groot glaskis, wat danksy die steun van sy pilare aan die buitekant saggies op die grond geland het.

Oscar Niemeyer het vir sy ontwerp veral op die kombinasie van marmer, glas en water gesteun. Die marmerpilare verskaf 'n sekere ligtheid aan die paleis se argitektuur, en hulle simmetriese vorm reflekteer in die glasfasade en op die wateroppervlak voor die paleis.

Die gebou beskik oor 'n oppervlak van 7&nbsp;000 vierkante meter en drie verdiepings: Kelder, grondverdieping en tweede verdieping. In die kelder lê die ouditorium, wassery, mediese sentrum en administrasie. Die kamers van die grondverdieping word deur die Staatspresident vir amptelike onthale gebruik. Die tweede verdieping bevat die ampswoning met vier woonstelle, twee vertrekke en ander privaatkamers.

Die paleis beskik daarnaas ook oor 'n biblioteek, 'n verhitte swembad van Olimpiese afmetings, 'n musiekkamer, twee eetsale en verskeie onthaalkamers. Aangrensende geboue huisves die kapel en heliport van die paleis.

## Personeel 
Die 72 personeellede in die paleis sluit sekretarisse en sekretaresses, assistente, tafelbediendes, kokke, dokters en veiligheidspersoneel in. Die kompleks word deur die Presidensiële Garde beveilig.

## Sien ook 
* Palácio do Planalto

## Bron 
* Bruand, Yves: *Arquitetura contemporânea no Brasil*. São Paulo: Editora Perspectiva 2002

## Eksterne skakels 
* "About Brasilia – Inligting oor Brasília"
Real Madrid

duimnael|regs|250px|Santiago Bernabéu stadion.

**Real Madrid** (volle naam: **Real Madrid Club de Fútbol**) is 'n Spaanse Sokkerklub in die stad Madrid. Real Madrid is op 6 Maart 1902 gestig as *Sociedad Madrid FC*. Die klub se byname is *Los Blancos* en *Los Merengues*. Dit is die suksesvolste klub in Spanje en is deur FIFA as die beste sokkerklub van die 20ste eeu aangewys.

## Ondersteuning 
Gedurende die meeste tuiswedstryde word die meeste sitplekke in die stadion beset deur seisoenkaarthouers, waarvan die syfer beperk is tot 65,000. Om 'n seisoenkaarthouer te word, moet mens eers 'n *socio*, of klublid wees. Behalwe lede, het die klub meer as 1,800&nbsp;*peñas* (amptelike, klub-geaffilieerde ondersteunersgroepe) in Spanje en regoor die wêreld. Real Madrid het die tweede hoogste gemiddelde algehele bywoning in Spaanse voetbal en trek gereeld meer as 74,000 aanhangers na die Bernabéu. Een van die mees ondersteunde spanne wêreldwyd, was Real Madrid die eerste sportspan (en eerste handelsmerk) om 100 miljoen ondersteuners op Facebook te bereik in April 2017.

Real Madrid se hardcore ondersteuners is die sogenaamde *Ultras Sur*-ondersteuners, of eenvoudig Ultras. Hulle is bekend vir hul ekstreme regse politiek, soortgelyk aan Barcelona se hardcore ondersteunersgroep Boixos Nois. Die Ultras Surs het 'n alliansie ontwikkel met ander regse groepe, veral Lazio *Irriducibili*-ondersteuners, en het ook 'n alliansie met linkse groepe ontwikkel. Op verskeie geleenthede het hulle opposerende spelers rassisties beledig, en is deur UEFA ondersoek vir hul optrede. Florentino Pérez het dit op hom geneem om die Ultras van die Bernabéu te verbied en hul sitplekke aan die algemene publiek toe te ken. Hierdie besluit was omstrede onder sommige van die Bernabéu-getroues, aangesien die lewendige atmosfeer van wedstryde daaronder sou ly. Die Ultras het sedertdien buite die Bernabéu betoog en geëis om herstel te word en toegelaat te word om die gronde binne te gaan.

Gevra oor Pous Fransiskus se toewyding aan 2014 FIFA Club World Cup Final teenstander San Lorenzo, het Madrid se kaptein Sergio Ramos gesê: "In die halfeindstryde het ons die liefde van ondersteuners in Marrakesh opgemerk en dit het gevoel asof ons tuis speel. Dit som die grootsheid van hierdie span op. Madrid is God se span en die wêreld se span." Onder die klub se beroemde ondersteuners is die gholfspeler Sergio García, wat genooi is om die ere-afskop vir El Clásico by die Bernabeu te neem terwyl hy sy groen jassie van die wen van die 2017 Masters dra.

## Beroemde (eks-)sokkerspelers 
## Bronnelys 
* Sid Lowe: Fear and Loathing in La Liga. Barcelona vs Real Madrid. Yellow Jersey Press, London 2013. ISBN 978 978-0-22409-180-0

## Verwysings 
## Eksterne skakels 
* Real Madrid se webtuiste
7de Laan

[duimnael|[Vinette Ebrahim het lank die rol van Charmaine in *7de Laan* vertolk.]]

***7de Laan*** was 'n Suid-Afrikaanse televisiesepie in Afrikaans met Engelse onderskrifte. Die eerste uitsending was in April 2000 en is daagliks van Maandae tot Vrydae op SABC2 uitgesaai. Die laaste episode is op 26 Desember 2023 uitgesaai.

## Lys van akteurs 
Die volgende akteurs het in die laaste reeks van Sewende Laan verskyn:
* Aggie Ngwenya-Meintjies (Mimi Mahlasela)
* Alexa Welman-Chauke (Carina Nel)
* Amorey Welman (Kristen Raath)
* Bonita Basson (Hildegardt Whites-Silkiewicz)
* Chris Welman (David Rees)
* Denzil Jonker (Jacques de Silva)
* DeWet Basson/Ben Cronjé (Dirk Stolz)
* Ivy Peterson (Nazli George)
* Lesedi Moloi (Keabetswe Motsilanyane)
* Mariaan Welman (Deirdre Wolhuter)
* Marvin Peterson (Duncan Johnson)
* Shady Vermeulen (Beata Bena Green)
* Tanya Visagie (Liezl de Kock)
* Tjattas Bothma (Rickus Strauss)
* Vanessa Meintjies (Ingrid Paulus)
* Werner Visagie (Zak Hendrikz)

## Byspelers 
* Augusta Visagie (Hannelie Warren)
* Karmen Meintjies (Gabriella Linton)
* Siya (Nathi Msibi)
* Sudesh Reddy (Kyle Clark)
* Uys Visagie (Daniel Coetzee)
* Zee Guliwe (Ray Neo Buso)

## Gasakteurs 
* Rickus Welman (André Lötter)
* CJ, Kayla en Lianie (nuwe familielede van Chris)

## Voormalige karakters (akteurs wat onttrek het) 
## Gewese gasakteurs 
## Verwysings 
## Eksterne skakels 
* 
* TVSA se 7de Laan Mini-Site
Die Son

[duimnael|340px|'n Muur in die voorportaal van *Die Son* se kantore in die [Naspers Sentrum in Kaapstad.]]

Die ***Son*** is 'n Afrikaanstalige Suid-Afrikaanse poniekoerant gerig op die wit en bruin werkersklas. Die Son is een van die snelgroeiendste koerante in Suid-Afrika en sy sirkulasie het reeds dié van *Die Burger* verbygesteek. In die Wes-Kaap verskyn dit as 'n dagblad, elders is dit 'n weekblad. Hulle hoofkantoor is in Kaapstad, en die uitgewer is Naspers. 

Die daaglikse sirkulasie van die dagblad in die Wes-Kaap was 97&nbsp;135 in 2008 en 91&nbsp;735 in die tweede kwartaal van 2013. In die tweede kwartaal van 2022 was dit 18&nbsp;317, vergeleke met die ander twee Afrikaanse dagblaaie, Die Burger en Beeld, se 27&nbsp;757 en 21&nbsp;015.

## Verwysings 
## Bronne 
* *Son* se statistiek

## Sien ook 
* Rapport
* Lys van Suid-Afrikaanse dagblaaie

## Eksterne skakels 
* Amptelike webwerf
Volksraad

'n **Volksraad** is enige van 'n reeks wetgewers in Nederlands- of Afrikaanssprekende onafhanklike of selfregerende gebiede insluitend 'n aantal Boere Republieke, die Unie van Suid-Afrika, Die Republiek van Suid-Afrika en in Nederlands-Indië.

Wetgewers wat as Volksrade bekend gestaan het sluit in:

* Die Volksraad van Natalia
* Die Volksraad van die Zuid-Afrikaansche Republiek
* Die Volksraad van die Oranje-Vrystaat
* Die Volksraad van die Unie van Suid-Afrika
* Die Volksraad van die Republiek van Suid-Afrika
* Die Volksraad in die Drie-kamer Parlement
* Die Volksraad van Nederlands-Indië
Warskou-ghetto

[duimnael|250px|'n Monument ter herdenking aan die helde van die [Warskou Ghetto Opstand.]]
duimnael|250px|Grense van die Warskou Ghetto

Die **Warskou-ghetto** was die grootste van die Joodse ghetto's wat deur Nazi-Duitsland in algemene regering tydens die Sjoa van die Tweede Wêreldoorlog. In die drie jaar van sy bestaan het die beraamde bevolking van die ghetto van 450&nbsp;000 tot 37&nbsp;000 as gevolg van verhongering, siektes en deporterings na die konsentrasiekampe en verdelgingskampe gedaal. Die Warskou-ghetto was die toneel van die Warskou-ghetto-opstand, een van die eerste massaversettings teen die Nazi-besetting van Europa.
Johan Arnold Smellekamp

**Johan Arnold Smellekamp** (16 Januarie 1812 – 25 Mei 1866) was 'n Nederlander wat tussen 1841 en 1852 as superkarga aan boord van die skepe Brazilië, die Animo en die Vasco da Gama na Port Natal en Delagoabaai gereis het om handelsbetrekkinge met die Natalse Voortrekkers aan te knoop. 

In Maart 1842 kom hy saam met Georgius Gerardus Ohrig met 'n skoener in Port Natal aan en reis onmiddellik na Pietermaritzburg om met die Volksraad van Natalia te ontmoet. Daar is hy met groot entoesiasme ontvang. Die strate is met vlae versier wat selfs aangevul is met onderklere toe daar nie genoeg vlae was nie. Die Natallers was onder die wanindruk dat Smellekamp se aankoms gedui het op 'n volskaalse intervensie uit Nederland. Smellekamp was oënskynlik oorstelp met sy skielike belangrikheid en het niks gedoen om die indruk reg te stel nie. Met die Britse mag van Kaptein Thomas Charlton Smith nog 'n paar dae buite Port Natal, handig die Volksraad op  25 April 1842 'n dokument aan Smellekamp waarin hulle Natalia as 'n kolonie aan die Nederlandse Koning aanbied. Die Nederlandse Koning Willem II, wat in Oxford studeer het, diens gedoen het in die Engelse leër en die Belgiese en Nederlandse troepe aangevoer het in die Slag van Waterloo teen Frankryk, het die toenadering egter met minagting verwerp en enige verbintenis met die Natalse trekkers verwerp. Voor die jaar tot 'n einde gekom het maak hy dan ook aan White Hall verskoning vir die ophef wat veroorsaak is en verdoem Smellekamp en al sy aktiwiteite. 

In die winter van 1844 besoek Hendrik Potgieter, die leier van Potchefstroom-Winburg wat 9 April 1844 onafhanklikheid verklaar het, Delagoabaai met die oog op  'n  weg  na  die see. Hy voer daar onderhandelinge met Smellekamp  wat aanbeveel dat hy ter wille van handel deur Delagoabaai hom nader aan  die  hawe en noord van die 26°  breedtelyn buite Britse jurisdiksie vestig. Dit lei daartoe dat Potgieter in Junie 1845 saam met trekkers uit die gewese Republiek van Natalia na die Noordoos Transvaal trek waar Andries-Ohrigstad gestig word.

In 1853 vestig Smellekamp hom in die Zuid-Afrikaansche Republiek. Meningsverskille met ds. Dirk van der Hoff van die Nederduitsch Hervormde Kerk lei egter daartoe dat hy uit die Republiek verban word. Hy word in die Republiek van die Oranje-Vrystaat aangestel as landdros van Bloemfontein (1854-1856). Hy verteenwoordig Smithfield vanaf 1863 tot 1866 in die Volksraad van die Oranje-Vrystaat.

## Verwysings
Blou Polisie

duimnael|'n Lid van die Blou Polisie.

**Die Blou Polisie**, meer korrek vertaal as **Die Vlootblou Polisie** (*Granatowa policja* in Pools), was die gewilde naam vir die Poolse polisie wat met Nazi-Duitsland saamgewerk het tydens die Tweede Wêreldoorlog. Die naam verwys na die blou uniforms wat deur die lede van die polisie gedra is.

Die Blou Polisie is deur Nazi-Duitsland gestig as 'n paramilitêre hulppolisiemag wat moes help om die orde te hou in die Duits-beheerde dele van Pole. Soortgelyke organisasies het in al die besette lande bestaan. Die polisiemag het oorspronklik slegs kriminele agtervolg, maar is later ook gebruik om smokkeling teen te werk en ook om teen die Joodse bevolking in die ghettos op te tree. Dit is amptelik deur die Poolse Komitee vir Nasionale Bevryding op 27 Augustus 1944 ontbind.

## Verwysings
Georgius Gerardus Ohrig

**Georgius Gerardus Ohrig** (29 Augustus 1806, Amsterdam &ndash; 20 Junie 1852) was 'n Nederlandse handelaar van die handelshuis Klijn en Co. uit Amsterdam wat die Voortrekkers goedgesind was en verskeie pogings aangewend het om handelsbetrekkinge tussen Nederland en die Trekkers aan te knoop.

In Maart 1842 kom hy saam met Johan Arnold Smellekamp met 'n skoener in Port Natal waarna Smellekamp na Pietermaritzburg reis om met die Volksraad van Natalia te ontmoet. Dit lei tot 'n mislukte poging om die Natalia Republiek as 'n kolonie aan die Nederlandse Koning aan te bied.

Ohrigstad, oorspronklik Andries-Ohrigstad wat in Junie 1845 deur Hendrik Potgieter gestig is, is na Ohrig vernoem.

## Verwysings
Helpmekaar-kollege

**Helpmekaar Kollege** is 'n Afrikaanse privaat hoërskool in die voorstad Braamfontein in Johannesburg. Sowat 1400 leerders gaan tans hier skool. Dit was die eerste Afrikaanse privaat hoërskool in Suid-Afrika.

Helpmekaar het drie "Huise": Empire (genoem na Empireweg), Melle (genoem na Mellestraat) en Smuts (genoem na Jan Smutsweg) - die drie strate wat die skool omring. Helpmekaar was die eerste Afrikaanse hoërskool in Johannesburg.

## Geskiedenis 
duimnael|links|Piet Dreyer by die Helpmekaar Kollege in 1963. Piet was in standerd sewe en 14 jaar oud.
Helpmekaar het begin as **Hoërskool Helpmekaar** in 1921. Die skool is vier jaar lank in nie-permanente geboue gehuisves, totdat die huidige skoolgebou in September 1925 voltooi en in gebruik geneem is.

In 1941 het die meisieskool, **Hoër Meisieskool Helpmekaar**, vanaf die **Hoër Seunskool Helpmekaar** geskei.

In 1993 privatiseer die skool en smelt die seuns en meisies weer saam, om Helpmekaar-kollege te vorm - die eerste Afrikaanse privaat hoërskool in die land. In 2025 was die jaarlikse skoolgeld R101 860, betaalbaar in 11 maandelikse paaiemente van R9 260 of eenmalig R R96 700.

## Kampus 
Helpmekaar is geleë in Parktown, Johannesburg op die hoek van Mellestraat en Empireweg. Die skool bestaan uit die hoofgebou, die Towers, die terasse, die Westeklasse en DI Hub (Digitale Innovasie Hub). Buiten dit het die skool ook 'n rugbyveld, drie tennisbane/netbalbane, twee sale, 'n swembad, 'n Odeon, 'n kondisioneringsentrum en 'n koshuis. Wits-Universiteit se sportgronde word gebruik.

## Kurrikulum 
Helpmekaar volg die IEB kurrikulum en lewer tans ook ander akademiese geleenthede waaronder die SAT (*Standardised Aptitude Tests*) - 'n Amerikaanse kollegetoelatingseksamen. Vakke wat aangebied word sluit in:

* Afrikaans Eerste Taal
* Engels Eerste Taal
* Engels Eerste Addisionele Taal
* Gevorderde Afrikaans
* Gevorderde Engels
* Wiskunde
* Wiskundige geletterdheid
* Gevorderde Wiskunde
* Lewensoriëntering
* Lewenswetenskap
* Aardrykskunde
* Geskiedenis
* Rekeningkunde
* Besigheidstudies
* Ekonomie
* Inligtingstegnologie
* Toerisme
* Spaans
* Duits
* Frans
* Musiek
* Visuele kunste
* Drama
* Ingenieursgrafika en -ontwerp
* Tegniese tekeninge

## Beroemde Helpies 
* Hannah Borthwick, aktrise
* Kate Borthwick, musikant, sanger, aktrise
* Mimi Coertse, operasangeres
* Deon Coetzee, akteur
* Eon de Vos, akteur, aanbieder, vlieënier
* Marianne Fassler (Van der Wat), modeontwerper
* Tertia Flemming, kampvegter vir beter bejaardesorg
* Odile Harington, geheime militêre agent 
* Barrie Hough, skrywer
* Marius Kloppers, ekonoom
* Dawie Kriel, klassikus
* Ben Kruger, akteur
* Gert Potgieter, sanger
* Harald Richter, operasanger, akteur, media eienaar
* P.J. Schoeman, skrywer
* Rika Sennett, aktrise, televisie aanbieder
* Min Shaw, sangeres
* Christiaan Gerhardus Snyman, HUB van Instituut vir Munisipale Tesouriers

## Lees ook
*Helpmekaar Studiefonds

## Verwysings
Sportvriende Siegen

[duimnael|links|430px| Die Leimbachstadion, [Siegen]]

**Sportvriende Siegen** is 'n  Duitse sokkerklub uit die stad Siegen in Noord-Rynland-Wesfale.

Die sportklub *TV Jahn Siegen* is in 1879 gestig en in 1899 het die klub 'n sokkerafdeling, *FC Jahn Siegen*, gekry. In 1920 het die klub vir die 3de keer deelgeneem aan die eindronde om die Duitse kampioenskap en die kwarteindronde gehaal. In 1923 het die klub met *Sportverein 07 Siegen* saamgesmelt en sy huidige naam aangeneem.

In die 2005/06-seisoen het Siegen die eerste keer ooit in die 2. Bundesliga meegeding, maar het laaste geëindig en is weer gerelegeer.

Die klub het 'n baie suksesvolle vroue-sokkerafdeling gehad (wat in 1997 deur *TSV Siegen* oorgeneem is) wat in die vroeë 1990’s een van die sterkstes in Duitsland was.

## Onlangse ligaposisionering 
## Eksterne skakels 
* Amptelike klubblad
* Abseits Guide to German Soccer
Wehrmacht

Die **Wehrmacht** (Duits: [ˈveːɐ̯maxt] , letterlik: "Weermag") was die naam van die gewapende magte van Nazi-Duitsland van 1935 tot 1946. Tydens die Tweede Wêreldoorlog het die *Wehrmacht* bestaan uit die Duitse Leër, die mariene (*Kriegsmarine*), die lugmag (*Luftwaffe*), en die  *de facto*-*Waffen-SS*.

Voor die opkoms van die Nasionaal-Sosialistiese Duitse Werkersparty (NSDAP) was die term *Wehrmacht* as 'n algemene term gebruik om na die gewapende magte van die nasie te verwys en gebruik as die "tuisverdediging" van die meer algemene *Streitmacht*. Daar sou bv. na die Suid-Afrikaanse Leër verwys word as die *Südafrikanische Wehrmacht*. Artikel 47 van die Weimar Grondwet van 1919 verklaar dat "Der Reichspräsident hat den Oberbefehl über die gesamte Wehrmacht des Reiches" (betekenis: "Die Rykspresident het die opperbevel oor alle gewapende magte in die Ryk"). Ter onderskeiding was die term *Reichswehr* oor die algemeen gebruik om die Duitse Leër te identifiseer.

In 1935 is die *Reichswehr* hernoem na die *Wehrmacht*. Na die Tweede Wêreldoorlog en na die Geallieerde besetting van Duitsland is die *Wehrmacht* ontbind. Na die hermilitarisering van Wes-Duitsland in 1955 was die nuwe leër bekend as die *Bundeswehr*. Oos-Duitsland se leër, formeel gestig in 1956, was bekend as die *Nationale Volksarmee*. Na Oos-Duitsland met Wes-Duitsland herenig is in 1990 het 'n groot deel van die *Volksarmee* se eiendom en sommige van sy personeel aan die *Bundeswehr* behoort.

Dus verwys die term *Wehrmacht* gewoonlik na die Duitse leër tydens die Derde Ryk-era en die Tweede Wêreldoorlog.
Garies

duimnael|regs|160px|Ds. Christiaan Johannes Stander was die NG gemeente Garies se leraar van 1914 tot sy uittrede in 1917.

**Garies** is 'n dorpie in Namakwaland aan die voet van die Kamiesberg, sowat 46&nbsp;km suid van Kamieskroon en 146&nbsp;km noordwes van Vanrhynsdorp. Die dorp het 'n hotel en 'n brandstofvulstasie asook 'n hoërskool en 'n laerskool (laasgenoemde in die buurt Mooi-uitsig). Dit is die dienssentrum van 'n welvarende skaapboerderygebied. Die N7 nasionale pad gaan deur Garies.

## Geskiedenis 
Die dorpie is omstreeks 1845 op die plaas Goedverwagting, wat ook die dorp se eerste naam was, aangelê. Die huidige naam is aan die dorp gegee deur die voormalige eerste minister van die Kaapkolonie John X. Merriman. Die NG gemeente is in 1904 van die moedergemeente Namakwaland afgestig. Ds. Coert du Buisson word op 15 Januarie 2011 in die NG gemeente Garies bevestig en ontvang. Hy lewer sy intreepreek op 16 Januarie 2011.

Die dorp se naam is afkomstig van 'n Khoi-woord wat "kweekgras" beteken.

## Die hede 
Die dorp het bekendheid verwerf weens die sakebedrywighede van sy bekendste inwoner, Adriaan Nieuwoudt. Die geskatte bevolking in 2007 was 1 418, sowat 40 minder as in 1996.

In die lente spog Garies met 'n kleurryke blommeprag. Tydens hierdie seisoen lok die dorpie, wat dan as die "Poort na Namakwaland" optree, talle toeriste met sy blommefeeste.

## Bekende boorlinge 
* Abraham de Klerk, 'n sendeling van die NG Kerk in Ceylon.

## Sien ook 
* Lys van dorpe in Suid-Afrika

## Eksterne skakels 
*Oor die lenteblomme
*Akkommodasie op Springbok
*Redelik volledige inligting oor dorp 

## Verwysings
Kamieskroon

**Kamieskroon** is 'n dorpie in die hartjie van Namakwaland, sowat 67&nbsp;km suid van Springbok en 46&nbsp;km noord van Garies in die Noord-Kaap, Suid-Afrika geleë.

## Geskiedenis 
Dit het in 1924 ontstaan toe die hele dorpie Bowesdorp 7&nbsp;km suid hierheen verskuif is weens laasgenoemde se ligging in 'n smal kloof waar daar 'n gebrek aan water was. Die eerste NG gemeente in Namakwaland is in 1850 op Bowesdorp gestig, maar ná die verskuiwing het Kamieskroon sy eie NG gemeente in 1938 gekry. Die kerkgebou van klip in die middel van die dorp is 'n besonderse kenmerk van Kamieskroon. Die Khoi het na die omliggende berge as "Thamies" verwys. Die koppie by die dorp het 'n eienaardige piek wat aan 'n kroon herinner. Vandaar die naam.

Suid van die dorp, langs die pad na Garies, is die graf van 'n gesneuwelde Britse soldaat, lt. Charles Darter, te sien. Die N7 nasionale pad gaan deur Kamieskroon.

## Sien ook 
* Lys van dorpe in Suid-Afrika

## Verwysings